অন্যদিকে শ্রীমঙ্গলে চা নিলাম কেন্দ্র হলে চা পাতার দাম কমবে বলে জানান শ্রীমঙ্গলের চা বিক্রেতারাও। শ্রীমঙ্গল গুপ্ত টি এর মালিক পীযুশ কান্তি দাশগুপ্ত ও গ্রীণলিফ টির মালিক কৃষ্ণ সেন বলেন, শ্রীমঙ্গলে চা এর অকশন সেন্টার হলে তাদেরকে আর চট্টগ্রাম থেকে চা আনতে হবে না। শ্রীমঙ্গলের চা শ্রীমঙ্গল থেকেই ক্রয়করতে পারবেন। এতে চা বাগান মালিকদের যেমনি চট্টগ্রাম পাঠানোর পরিবহন খরচ ও সময় বাঁচবে তেমনি তাদেরও চট্টগ্রাম অকশন হাউজ থেকে শ্রীমঙ্গলে চা নিয়ে আসার পরিবহন খরচ ও সময় বেঁচে যাবে। এতে চায়ের দাম কিছুটা কমবে। বর্তমানের চেয়ে একটু কমমুল্যে চা পান করতে পারবেন দেশের চা পিপাসুরা।